Mediclinic open nuwe pediatriese eenheid | Netwerk24
Mediclinic open nuwe pediatriese eenheid
Mediclinic Paarl het Dinsdag 27 November sy nuwe pediatriese eenheid geopen.
Die bouprojek, wat in Mei 2017 by die Mediclinic Paarl begin het, vorder goed en is volgens die bouskedule reeds meer as 50% voltooi.
Dokters en personeel van die nuwe, ruimer pediatriese eenheid sien daarna uit om pasiënte en ouers in hierdie kindervriendelike saal te ontvang waar ook voorsiening vir beter oorslaapgeriewe vir ouers gemaak word.
'n Nuwe teaterkompleks met vyf moderne teaters en 'n kamer vir endoskopiese ondersoeke is vroeër die jaar voltooi en word reeds sedert Februarie 2018 gebruik.
Die nuwe chirurgiese saal, wat twee vloere behels, sal volgens plan einde November vir finale inspeksie oorhandig word en die beplanning is dat die sale reeds in Desember in gebruik sal wees.
Die uitleg is ruim en maak voorsiening vir semi-private, tweebed-, enkelbed- en private kamers in die plek van die huidige vierbedkamers met 'n uitsig op 'n binnehof.
Behalwe die aanbouings en 14 bykomende beddens wat bygevoeg word, kry die hospitaal die spreekwoordelike nuwe baadjie en word alles ingevolge die Mediclinic-groep se moderne standaard opgegradeer.
"Ons is baie opgewonde oor die opgradering en uitbreiding van die hospitaal," het Jeanine Visser, die hospitaal-hoofbestuurder, gesê.
"Ons glo dat ons met die nuwe voltooide fasiliteit 'n beter ervaring en diens aan ons gemeenskap sal kan voorsien."
. Enige vrae of behoefte aan inligting kan gerig word aan Jacorie Visagie, die pasiëntervaringbestuurder, by jacorie.visagie@mediclinic